आर.ए.एस. 2007 की परीक्षा परिणाम का ही विश्लेषण कर लें - इस परीक्षा में अंतिम रूप से चुने गये सफल प्रतियोगियों ने अपनी आर.ए.एस. की तैयारी के दम पर ही आई.ए.एस. की परीक्षा भी समानांतर दी थी और यही वजह है कि इस परीक्षा में चयनित मनीष गोदारा , मालविका गर्ग , श्याम लाल , शंकर कुमावत , प्रीति , सोनिका सहित लगभग पचास से ज्यादा लोगों का सिविल सर्विस परीक्षा 2009 में चयन हो गया और जिन लोगों का नहीं हुआ था , उन्होंने आर.ए.एस. 2008 परीक्षा की तैयारी की तो इसका फायदा यह हुआ कि इनमें से कुछ और लोगों का सिविल सेवा परीक्षा 2010 में चयन हो गया । ऐसा इसीलिए ही संभव हो सका कि इन प्रतियोगियों की आर.ए.एस. और आई.ए.एस. की तैयारी में ज्यादा भिन्नता नहीं थी और इसी वजह से इन सब को अपना सर्वोत्तम पाने में आसानी हुई । अब अगर आप आर.ए.एस. से विकल्पिक विषय हटा देंगे तो क्या यह सतत और समरूप तैयारी का फायदा राजस्थान के युवाओं को मिल पायेगा ?